|  |  |
| --- | --- |
| **HIRDETMÉNY****Az OTP Bank SZTENDERD24 elnevezésű Áruvásárlási és Szolgáltatási Gyorskölcsön termékének feltételeiről, hiteldíj, díj és költség tételeiről****Hatályos:** 2020. július 1-től |  |

A változások a szövegben dőlt, félkövér betűtípussal szedve olvashatók.

Jelen Hirdetményben szereplő akciós Áruvásárlási és Szolgáltatási Gyorskölcsön konstrukció csak az OTP Bank meghatározott szerződött kereskedői partnereinél (a kifüggesztés helyén), időszakos jelleggel vehető igénybe.

|  |
| --- |
| **I. A termék igénylésének feltételei és a hiteldíj mértéke** |

|  |  |
| --- | --- |
| Konstrukció megnevezése | SZTENDERD24 |
| Kölcsön összege | Minimum 75.000 FtMaximum 1.000.000 Ft |
| Saját erő mértéke (kölcsönösszeg függvényében) | 500.000 Ft-ig minimum 0%500.000 Ft felett minimum 20% |
| Futamidő (fix) |  36 hónap |
| Induló, kedvezményes éves ügyleti kamat (a kamatkedvezmény időszaka alatt fix) | 5,52% |
| Éves ügyleti kamat (a kamatkedvezmény alkalmazása mellett fix) | 9,36% |
| A kedvezményes időszakra irányadó, a kedvezményes ügyleti kamat figyelembe vételével számított Teljes Hiteldíj Mutató (THM)* 500 ezer forint összegű,
* 36 hónap futamidejű kölcsön esetén.
 | 5,7%\* |
| Teljes Hiteldíj Mutató (THM)* 500 ezer forint összegű,
* 36 hónap futamidejű kölcsön esetén.
 | 9,9%\* |
| Rendszeres törlesztési nap | Választható, a hónap 1. és 28. napja között. |

\*A THM számítás során a folyósítás és az első esedékesség közötti lehetséges legrövidebb időszak - 31 nap - került figyelembe vételre.

A jelen Hirdetményben feltűntetett THM értékek meghatározása az aktuális feltételek, illetve a hatályos jogszabályok (83/2010. (III. 25.) Korm. rendelet a teljes hiteldíj mutató meghatározásáról, számításáról és közzétételéről és a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény szerinti teljes hiteldíj mutató számítására és közzétételére vonatkozó részletszabályokról) figyelembevételével történt. A THM mértéke a feltételek változása esetén módosulhat.

A veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény értelmében az áruvásárlási és szolgáltatási gyorskölcsön teljes hiteldíj mutató (THM) mértéke nem haladhatja meg a jegybanki alapkamat öt százalékponttal növelt mértékét.

Az MNB által közétett jegybanki alapkamat jelenlegi mértéke 0,75%, az áruvásárlási és szolgáltatási gyorskölcsön THM mértéke ennek megfelelően maximum 5,75% lehet. A jegybanki alapkamat esetleges csökkenése esetén a már benyújtott igénylés ellenére az alábbi feltételekkel kölcsönszerződés nem köthető.

A teljes hiteldíj mutató mértékére irányadó korlátozást 2020. december 31-ig kell alkalmazni. Amennyiben e határidő nem kerül meghosszabbításra a teljes hiteldíj mutató tekintetében, ezt követően az OTP Bank szerződéskötéskor érvényben lévő hirdetményében meghatározott teljes hiteldíj mutató válik irányadóvá.

|  |
| --- |
| **II. reprezentatív példa** |

A reprezentatív példa a termékre irányadó, a teljes hiteldíj mutató meghatározásáról, számításáról és közzétételéről szóló 83/2010. (III. 25.) kormányrendelet szerint, a kereskedelmi kommunikációban megjelenítendő kölcsönösszeg és futamidő figyelembe vételével, az alap konstrukcióra került meghatározásra. A reprezentatív példa pusztán tájékoztatásként szolgál.

|  |  |
| --- | --- |
| Konstrukció megnevezése | SZTENDERD24 |
| Kölcsön összege | 500.000 Ft |
| Futamidő | 36 hónap |
| Induló, kedvezményes éves ügyleti kamat\* | 5,52% |
| Éves ügyleti kamat\*\* | 9,36% |
| Induló kedvezményes havi törlesztőrészlet\*\*\* | 15.120 Ft |
| Havi törlesztő részlet\*\*\*\* | 16.014 Ft |
| Kölcsön teljes díja | 76.509 Ft |
| A futamidő során fizetendő teljes összeg (törlesztő részletek összege) | 576.509 Ft |
| Kedvezményes időszakra irányadó Teljes Hiteldíj Mutató (THM) | 5,7% |
| Teljes Hiteldíj Mutató (THM) | 9,9% |

\*A kedvezményes éves ügyleti kamat mértéke a kamatkedvezmény időszaka alatt fix.

\*\*Az éves ügyleti kamat mértéke a kamatkedvezmény alkalmazása mellett fix.

\*\*\*A kedvezményes ügyleti kamat figyelembe vételével számított, a kamatkedvezmény időtartama alatt fizetendő törlesztőrészlet.

\*\*\*\*Az ügyleti kamat figyelembe vételével számított törlesztőrészlet.

|  |
| --- |
| **III. a termék díj- és költségtételei** |

A Központi Statisztikai Hivatal honlapján közzétett gyorstájékoztató alapján, a 2019. évi éves fogyasztói árindex 3,4%. A díjtételek az Áruvásárlási és Szolgáltatási Gyorskölcsön Üzletszabályzatának „Az egyoldalú szerződésmódosítás szabályai” című pontjában foglalt rendelkezések alapján (a nem szerződésszerű teljesítés következtében kiküldött levelek esetén fizetendő levelezési költség kivételével) a fogyasztói árindex mértékének megfelelően módosításra kerültek 2020. április 1-től.

| Megnevezés | Mértéke | Fizetendő |
| --- | --- | --- |
| Hitelbírálati díj | 0%, 0,- Ft |   |
| Ügyintézési díj | 8.870,- Ft | Minden olyan ügyben, amellyel kapcsolatban az OTP Bank Nyrt. szerződésben foglaltaktól eltérő feladatokat lát el az ügyfél kérésére.Pl. a prolongáció, a futamidő csökkentése, az ügyfél kérésére történő, hitelszámlákhoz kapcsolódó igazolás kiadása.  |
| Előtörlesztési díj teljes előtörlesztés esetén | 8.870,- Ft,de maximum* az előtörlesztett tartozás összegének 1%-a, amennyiben a előtörlesztés időpontja és a hitel szerződésszerű lejáratának időpontja közötti időtartam meghaladja az egy évet,
* az előtörlesztett tartozás összegének 0,5%-a, amennyiben a előtörlesztés időpontja és a hitel szerződésszerű lejáratának időpontja közötti időtartam nem haladja meg az egy évet,
* az előtörlesztés időpontja és a hitel szerződésszerű lejáratának időpontja közötti időtartamra fizetendő hitelkamat összege.
 | A lejárat előtti teljes visszafizetés (teljes előtörlesztés) esetében az adminisztráció költsége.Nem kerül felszámításra, ha a teljes visszafizetett összeg kevesebb, mint kétszázezer forint, és a kölcsön lejárat előtti teljes visszafizetését megelőző 12 hónap alatt egyszer sem teljesített az ügyfél díjmentes részleges előtörlesztést. |
| Előtörlesztési díj részleges előtörlesztés esetén | 8.870,- Ft,de maximum* az előtörlesztett tartozás összegének 1%-a, amennyiben az előtörlesztés időpontja és a hitel szerződésszerű lejáratának időpontja közötti időtartam meghaladja az egy évet,
* az előtörlesztett tartozás összegének 0,5%-a, amennyiben az előtörlesztés időpontja és a hitel szerződésszerű lejáratának időpontja közötti időtartam nem haladja meg az egy évet,
* az előtörlesztés időpontja és a hitel szerződésszerű lejáratának időpontja közötti időtartamra fizetendő hitelkamat összege.
 | Részleges előtörlesztés esetében, ha az ügyfél előtörlesztést teljesít (törlesztőrészlet csökkentés, vagy futamidő rövidítés céljából).Az ügyfél tizenkét havonta egyszer díjmentesen előtörleszthet, amennyiben az előtörlesztés összege nem haladja meg a kétszázezer forintot. |
| Szerződés-módosítási díj | 13.256,- Ft | Ügyfél kérésére végrehajtott törlesztés felfüggesztés, törlesztés felfüggesztéssel kombinált prolongáció esetén. |
| Levelezési költség | 380,- Ft/levél | Nem szerződésszerű teljesítés következtében kiküldött levelek esetén fizetendő (pl. felmondó levelek küldésekor Adós és Adóstárs esetén is) az ajánlott levelekre vonatkozó mindenkori díjszabás szerint. |
| Levelezési díj | 94,- Ft/levél | A levelezési díj a költség / díj módosítása következtében kiküldött tájékoztató levelek esetén fizetendő. (Adós és Adóstárs esetén is). |
| Hátralékos tartozásokkal kapcsolatos banki tevékenység díja(Monitoring tevékenység díja) | Általános esetben1.190,- Ft/hónap | A hátralékos tartozás folyamatos kezeléséért, figyeléséért, a felszólítással kapcsolatos tevékenységért szerződés-szegéssel okozott kár megtérítése jogcímén fizetendő díj. Fizetendő a késedelembe esés napján, továbbá a késedelem fennállása esetén havonta kerül terhelésre. |
| Felmondás kezdeményezése esetén1.805,- Ft/hónap | A hátralékos tartozás folyamatos kezeléséért, figyeléséért, a felszólítással kapcsolatos tevékenységért szerződés-szegéssel okozott kár megtérítése jogcímén fizetendő díj. Fizetendő a felmondás kezdeményezésekor. |
| Befizetési lap kiadásának díja | 362,- Ft/db(285,- Ft + ÁFA) | Fizetendő a kölcsön visszafizetéséhez biztosított - a futamidő hónapjainak számával megegyező - garnitúrán túl igényelt befizetési lap darabjai után. |

|  |
| --- |
| **IV. Késedelmi kAmat** |

Késedelmes teljesítés esetén a lejárt, meg nem fizetett tartozás után, a hiteldíjon felül késedelmi kamatot kell  fizetni. A késedelmi kamat az alábbiak szerint kerül megállapításra:

A késedelmi kamat mértéke: a késedelem időszaka alatt a késedelem időszakában a kölcsönszerződésben kikötött ügyleti kamat másfélszeresének 3 százalékponttal növelt mértéke, de legfeljebb a késedelemmel érintett naptári félévet megelőző hónap első napján érvényes jegybanki alapkamat 39 százalékponttal növelt mértékével megegyező mérték.

|  |
| --- |
| **V. Az egyedüli kötelezett elhunyt ügyfelek megörökölt kölcsöneivel kapcsolatban nyújtott kedvezmények az örökös(ök) részére** |

| Megnevezés | Mértéke | Fizetendő |
| --- | --- | --- |
| Előtörlesztési díj teljes előtörlesztés esetén | 0,- Ft | Egyedüli kötelezett elhunyt ügyfél örököse a kölcsönt teljes összegben előtörleszti. |
| Ügyintézési díj | 0,- Ft | Egyedüli kötelezett elhunyt ügyfél örököse a megörökölt kölcsönhöz adósvédelmi program keretében prolongációt vesz igénybe vagy adóscserével a kölcsön kötelembe belép. |
| Szerződés-módosítási díj | 0,- Ft | Egyedüli kötelezett elhunyt ügyfél örököse a megörökölt kölcsönhöz adósvédelmi program keretében törlesztés felfüggesztést, törlesztés felfüggesztéssel kombinált prolongációt vesz igénybe.  |
| Levelezési költség és levelezési díj | 0,- Ft | A halálesetről való hitelt érdemlő tudomásszerzéstől kezdve, a hagyatéki végzés jogerőre emelkedését követő 30. napig bezárólag a Bank nem számítja fel/utólagosan jóváírja.  |
| Hátralékos tartozásokkal kapcsolatos banki tevékenység díja (Monitoring tevékenység díja) | 0,- Ft | A halálesetről való hitelt érdemlő tudomásszerzéstől kezdve, a hagyatéki végzés jogerőre emelkedését követő 30. napig bezárólag a Bank nem számítja fel/utólagosan jóváírja.  |
| Késedelmi kamat | A halálesetről való hitelt érdemlő tudomásszerzéstől kezdve, a hagyatéki végzés jogerőre emelkedését követő 30. napig bezárólag a Bank a késedelmi kamatot nem számít fel/utólagosan jóváírja.  |
| Biztosítás miatti kamat | Egyedüli kötelezett halála esetén, amennyiben a kölcsönhöz érvényesíthető biztosítás is kapcsolódik az ügyfél halálának időpontja és a biztosítási szolgáltatás teljesítése közti időszakban a Bank a kölcsön hiteldíjait (a kölcsön ügyleti kamata) az elhunyt ügyfél hitelszámláján nem számítja fel/utólagosan jóváírja. |

|  |
| --- |
| **VI. Az egyedüli kötelezett elhunyt ügyfelek kölcsöneinek lejárat előtti teljes előtörlesztése kapcsán nyújtott kedvezmény** |

|  |  |  |
| --- | --- | --- |
| Megnevezés | Mértéke | Fizetendő |
| Előtörlesztési díj teljes előtörlesztés esetén | 0,- Ft | Egyedüli kötelezett elhunyt ügyfelek esetén, a halálesetről való hitelt érdemlő tudomásszerzés és a hagyatéki eljárás lezárta közti időszakban a hitelszámlára beérkező, a fennálló hiteltartozással megegyező összegű vagy azt meghaladó mértékű befizetések automatikusan – külön rendelkezés nélkül – a kölcsön teljes előtörlesztésére kerülnek elszámolásra, amely után ügyintézési díjat a Bank nem számít fel. |

|  |
| --- |
| **VII. Kiegészítő biztosítási szolgáltatás** |

Az Áruvásárlási és Szolgáltatási Gyorskölcsön-szerződéshez díjmentes, automatikus haláleseti és 51%-os vagy ezt meghaladó mértékű balesetből eredő rokkantsági kockázati biztosítás kapcsolódik. A Biztosító szolgáltatása az Adós a hitelfelvételt (kölcsönszerződés aláírását) követő 90 napon túl bekövetkezett természetes elhalálozása, a hitelfelvételt követő baleseti jellegű halála vagy 51%-os, vagy ezt meghaladó baleseti rokkantság esetén a biztosítási esemény bekövetkezésekor fennálló kölcsön és hiteldíjának visszafizetése. Balesetből eredő 100%-os rokkantság esetén a Biztosító – a balesetből eredő 51%-os vagy a feletti rokkantságra vonatkozó szolgáltatás mellett – 100 000 Ft egyösszegű biztosítási szolgáltatást nyújt. A biztosítási esemény bármelyik OTP Bank Nyrt. fiókban bejelenthető. A biztosítási események részletes leírását a „Hirdetmény az OTP Lakossági Folyószámlahitel (A-Hitel), az OTP Áruvásárlási és Szolgáltatási Gyorskölcsön, a C-Hitel, a Deviza alapú OTP Személyi Kölcsön, a Forint alapú OTP Személyi Kölcsön termékekhez kapcsolódó biztosítások feltételeiről” tartalmazza.

|  |
| --- |
| **VIII. Az OTP Banki Adósvédelmi Programmal, az AXA Banknál igénybe vett adósvédelmi eszközökkel és az állami Otthonvédelmi Programmal kapcsolatos tájékoztatás** |

Tájékoztatjuk ügyfeleinket, hogy ha hiteligénylésének/hitelkeret emelésének benyújtását megelőzően az OTP Banknál / OTP Jelzálogbanknál / AXA Bank Europe SA Magyarországi Fióktelepénél, fizetési nehézségei áthidalására az alábbi eszközök valamelyikét, vagy azok kombinációját igénybe vette, hiteligénylése/hitelkeret emelésre vonatkozó igénye a Bank belső szabályzatában meghatározott időtartamig elutasításra kerülhet. Ezen eszközök köre:

* futamidő hosszabbítás
* forintban fix törlesztési periódus azonnali lejáratása prolongációval kombinálva
* törlesztés felfüggesztés
* törlesztés csökkentés
* törlesztés csökkentés/felfüggesztés futamidő hosszabbítással kombinálva
* keretcsökkentési megállapodás
* részletfizetési megállapodás
* LTP betéttel kombinált hitelek esetén a havonta fizetett betét összegének csökkentése
* Tartozásrendező kölcsön
* Adósságrendező hitel
* Áthidaló kölcsön
* Otthonvédelmi Programban rögzített árfolyam melletti 2011. évi feltételű gyűjtőszámlahitel
* OTP Árfolyamrögzítés
* Forintban fix törlesztésű deviza alapú személyi kölcsönök kiváltása, amennyiben a kiváltás engedélyezésére úgy került sor, hogy az ügyfélnek
	+ olyan hátralékos tartozása volt, amelyet a kiváltáskor nem tudott rendezni és az tőkésítésre került
	+ bármely számlája a tartozás leírásával vagy a faktoringnak történő eladással szűnt meg
	+ a kiváltás időpontjában nem tudott a mindenkori minimálbért elérő, munkaviszonyból származó jövedelmet igazolni.
* Forintban fix törlesztésű deviza alapú személyi kölcsönök kiváltására 85-120 hónap közötti futamidőre igénybe vett kedvezményes kamatozású forint alapú személyi kölcsön
* AXA Újrakezdő kölcsön
* AXA Újrakezdő tartozásrendező kölcsön
* AXA Piramis kölcsön
* AXA Fizetési moratóriummal egybekötött részletfizetési megállapodás
* AXA Fizetési moratórium

|  |
| --- |
| **IX. A természetes személyek adósságrendezéséhez kapcsolódó tájékoztatás** |

Tájékoztatjuk ügyfeleinket, hogy azon kölcsönigénylők részére, akik adósként vagy adóstársként adósságrendezési eljárás (Magáncsőd) hatálya alatt állnak, illetőleg adósságrendezési eljárást kezdeményeztek, a természetes személyek adósságrendezéséről szóló 2015. évi CV. törvény 26. § (6) illetve (10) bekezdése alapján hitel- vagy kölcsön nem nyújtható, részükre szerződésmódosításra nem kerülhet sor.

Amennyiben a Bank és az Adós közötti jogviszony fennállása alatt az Adós a természetes személyek adósságrendezéséről szóló 2015. évi CV. törvény szerinti adósságrendezési (Magáncsőd védelmi) eljárást kezdeményez, a szerződésre jelen Hirdetmény rendelkezéseit a „Hirdetmény a természetes személyek adósságrendezéséről szóló 2015. évi CV. törvény szerinti adósságrendezési eljárás (Magáncsőd) hatálya alatt, lakossági ügyfelek esetében alkalmazott kamat- díj- és költségekről” című Hirdetményben foglalt eltérésekkel kell alkalmazni.

Közzététel: 2020. július 1.

**OTP Bank Nyrt.**